**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 13.05.2018, ora 08.00 – 14.05.2018, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 14.05.2018, ora 7.00**

**RÂURI**

**Debitele au fost în creştere,** ca urmare a precipitaţiilor căzute în interval şi propagării, exceptând râurile din bazinele hidrografice: Vişeu, Iza, Tur, Someş, Crasna, Barcău, Crişuri, Mureş, Bega, Timiş, Bârzava, Moraviţa, Caraş, Nera, Cerna şi râurile din Dobrogea, unde au fost relativ staţionare.

Debitele se situează, în general, la valori cuprinse între 30-70% din mediile multianuale lunare, mai mari (în jurul și peste normalele lunare) pe râurile din Dobrogea și mai mici (sub 30% din normalele lunare) pe râurile din bazinele hidrografice: Iza, Tur, Lăpuş, Crasna, Crişul Negru, Crişul Repede, Târnave, Iara, Moraviţa, Caraş, Cerna, Siret (exceptând bazinul superior şi mijlociu al Bistriţei), Bârlad şi Prut.

**Nivelurile** pe râuri la staţiile hidrometrice **se situează sub** **COTELE DE ATENŢIE.**

**Debitele vor fi în creştere,** ca efect al precipitaţiilor prognozate şi propagării, exceptând râurile din bazinele hidrografice: Vişeu, Iza, Tur, Someş, Crasna, Barcău, Crişuri, Mureş şi râurile din Dobrogea, unde vor fi relativ staţionare.

Sunt posibile scurgeri importante pe versanţi, torenţi, pâraie, viituri rapide şi creşteri mai însemnate de niveluri şi debite pe unele râuri mici din zonele de deal şi munte, datorită precipitaţiilor sub formă de aversă, mai importante cantitativ, prognozate.

**DUNĂRE**

**Debitul la intrarea în ţară** (secţiunea Baziaş) în intervalul 13-14.05.2018 **a fost în scădere, având valoarea de 5900 m3/s**, sub media multianuală a lunii **mai (7250 m3/s).**

În aval de Porţile de Fier, debitele au fost în scădere pe sectoarele Gruia – Calafat şi Călăraşi – Tulcea şi în creştere pe sectorul Bechet – Olteniţa.

**Debitul la intrarea în ţară** (secţiunea Baziaş) **va fi** **în scădere (5800 m3/s).**

În aval de Porţile de Fier debitele vor fi în scădere pe sectoarele Gruia – Calafat şi Brăila – Tulcea şi în creștere pe sectorul Bechet – Vadu Oii.

**Se situează în faza I de apărare următoarele sectoare de dig:**

-Ciulineţ-Isaccea, T. Vladimirescu, R3, Sf. Gheorghe, dig loc. Chilia Veche, dig loc. Nufăru-Victoria-jud. Tulcea.

**2.** **Situaţia meteorologică în intervalul 13.05.2018, ora 08.00 –14.05.2018, ora 06.00**

**În ţară,** vremea a fost răcoroasă în Moldova și nordul Dobrogei, unde cerul a fost mai mult noros în cursul zilei și temporar a plouat. În restul teritoriului, vremea a fost ușor mai caldă decât în mod normal la această dată, iar cerul a fost variabil, cu înnorări mai accentuate îndeosebi după-amiaza și la începutul nopții, iar ploile s-au semnalat în cea mai mare parte a Olteniei, Munteniei și Maramureșului, local în Transilvania și izolat în Crișana. Au fost mai ales averse însoțite de descărcări electrice și intensificări de scurtă durată ale vântului (cu rafale de până la 76 km/h în zona localității Sărmașu). Cantitățile de apă au depășit izolat 15-20 l/mp, cumulându-se până la 41 l/mp la Halânga (jud. Mehedinți), iar pe raza județelor Cluj și Iași, precum și în zona de munte a județelor Buzău și Caraș-Severin, s-a semnalat grindină. Temperaturile maxime au fost cuprinse între 14 grade la Cotnari și 27 de grade la Satu-Mare, Timișoara, Arad, Chișineu Criș și Sânnicolau Mare, iar la ora 06.00 se înregistrau valori termice cuprinse între 3 grade la Toplița și 17 grade la Constanța dig.

**Observație:** de ieri, de la ora 06.00, au fost în vigoare 12 atenționări cod galben pentru fenomene meteorologice periculoase imediate, precum urmează: 4 emise către de SRPV Craiova, 3 emise de SRPV Timișoara, 2 emise de SRPV Constanța, 2 emise de CNPM pentru Muntenia și 1 emisă de SRPV Bacău.

**La Bucureşti,** vremea a fost ușor mai caldă decât în mod normal la această dată. Cerul a fost variabil, cu înnorări și trecător ploi slabe, după-amiaza și noaptea. Vantul a suflat slab și moderat. Temperatura maximă a fost de 25 de grade la toate stațiile meteorologice, iar la ora 06.00 se înregistrau 10 grade la Afumați și Băneasa și 11 grade la Filaret.

**3. Prognoza meteorologică în intervalul 14.05.2018, ora 08.00 –15.05.2018, ora 08.00**

**În ţară,** vremea va fi apropiată de normal din punct de vedere termic, dar va deveni instabilă în mare parte din țară. Vor fi înnorări temporare și ploi pe arii relativ extinse, exceptând sud-estul și nord-vestul extrem, unde acestea se vor semnala izolat. Ploile vor fi mai frecvente și, local, mai însemnate cantitativ ziua în sud-vest și în zonele deluroase și montane, unde vor fi condiții de grindină, iar noaptea în regiunile vestice. Pe arii restrânse se vor semnala descărcări electrice. Vântul va sufla slab și moderat, cu unele intensificări în Dobrogea, dar trecător și în celelalte regiuni, asociat averselor. Temperaturile maxime se vor încadra între 16 și 24 de grade, iar cele minime vor fi cuprinse între 7 și 15 grade.

**La Bucureşti,** vremea va fi apropiată de normal din punct de vedere termic. Cerul va fi temporar noros și, mai ales spre seară, trecător va ploua. Vântul va sufla slab până la moderat. Temperatura maximă va fi de 22...23 de grade și cea minimă de 11...12 grade.

***II. CALITATEA APELOR***

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

Nu au fost semnalate evenimente deosebite.

**2. În domeniul solului şi vegetaţiei**

Nu au fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA DE COMUNICARE ȘI RESURSE UMANE**